CELEX: 32020D1250
Language: da
Date: 2020-09-01 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1250 af 1. september 2020 om udnævnelse af den øverstbefalende for EU-missionsstyrken for Den Europæiske Unions militære FSFP-uddannelsesmission i Den Centralafrikanske Republik (EUTM RCA) og om ophævelse af afgørelse (FUSP) 2019/1113 (EUTM RCA/2/2020)

4.9.2020   
               
               
                  DA
               
               
                  Den Europæiske Unions Tidende
               
               
                  L 290/14
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1250
         af 1. september 2020
         om udnævnelse af den øverstbefalende for EU-missionsstyrken for Den Europæiske Unions militære FSFP-uddannelsesmission i Den Centralafrikanske Republik (EUTM RCA) og om ophævelse af afgørelse (FUSP) 2019/1113 (EUTM RCA/2/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (1), særlig artikel 5, stk. 1, og
         ud fra følgende betragtninger:
         
                     (1)
                  
                  
                     Ved afgørelse (FUSP) 2016/610 bemyndigede Rådet Den Udenrigs- og Sikkerhedspolitiske Komité (PSC) til i overensstemmelse med artikel 38 i traktaten om Den Europæiske Union at træffe de relevante afgørelser vedrørende den politiske kontrol med og den strategiske ledelse af Den Europæiske Unions militære FSFP-uddannelsesmission i Den Centralafrikanske Republik (EUTM RCA), herunder afgørelserne om udnævnelse af efterfølgende øverstbefalende for EU-missionen.
                  
               
                     (2)
                  
                  
                     Den 19. juni 2019 vedtog PSC afgørelse (FUSP) 2019/1113 (2) om udnævnelse af brigadegeneral Éric PELTIER til øverstbefalende for EU-missionen EUTM RCA.
                  
               
                     (3)
                  
                  
                     Den 6. juli 2020 foreslog direktøren for Den Militære Planlægnings- og Gennemførelseskapabilitet udnævnelsen af oberst Paulo Manuel SIMÕES DAS NEVES DE ABREU som efterfølger for brigadegeneral Éric PELTIER til øverstbefalende for EU-missionen EUTM RCA fra den 19. september 2020.
                  
               
                     (4)
                  
                  
                     Den 10. juli 2020 blev EU's Militærkomité enige om at henstille til PSC at godkende dette forslag.
                  
               
                     (5)
                  
                  
                     Portugal har tilkendegivet, at oberst Paulo Manuel SIMÕES DAS NEVES DE ABREU forfremmes til brigadegeneral i forbindelse med sin udnævnelse til øverstbefalende for EU-missionen EUTM RCA.
                  
               
                     (6)
                  
                  
                     Der bør træffes afgørelse om udnævnelse af brigadegeneral Paulo Manuel SIMÕES DAS NEVES DE ABREU. Afgørelse (FUSP) 2019/1113 bør derudover ophæves.
                  
               
                     (7)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —
                  
               VEDTAGET DENNE AFGØRELSE:
         
            Artikel 1
            Brigadegeneral Paulo Manuel SIMÕES DAS NEVES DE ABREU udnævnes herved til øverstbefalende for EU-missionsstyrken for Den Europæiske Unions militære FSFP-uddannelsesmission i Den Centralafrikanske Republik (EUTM RCA) fra den 19. september 2020.
         
         
            Artikel 2
            Afgørelse (FUSP) 2019/1113 ophæves herved med virkning fra den 19. september 2020.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 1. september 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 104 af 20.4.2016, s. 21.
         
            (2)  Den Udenrigs- og Sikkerhedspolitiske Komités afgørelse (FUSP) 2019/1113 af 19. juni 2019 om udnævnelse af den øverstbefalende for EU-missionsstyrken for Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2019) (EUT L 176 af 1.7.2019, s. 4).